ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 59/2558เรื่อง การขอความเห็นชอบและการให้ความเห็นชอบบุคคลที่เป็น หรือจะเป็นผู้ถือหุ้นรายใหญ่ของผู้ประกอบธุรกิจ สัญญาซื้อขายล่วงหน้า โดยที่มาตรา 25 แห่งพระราชบัญญัติสัญญาซื้อขายล่วงหน้า พ.ศ. 2546 กําหนดให้บุคคลใดจะถือหุ้นหรือรับประโยชน์จากหุ้นเกินกว่าร้อยละสิบของจํานวนหุ้นที่มีสิทธิออกเสียงทั้งหมดของผู้ประกอบธุรกิจสัญญาซื้อขายล่วงหน้าได้ ต่อเมื่อได้รับความเห็นชอบจากสํานักงาน ก.ล.ต. และโดยที่เป็นการสมควรให้มีการปรับปรุงกระบวนการและระยะเวลาในการพิจารณาคําขอรับความเห็นชอบให้มีความชัดเจนและเหมาะสมยิ่งขึ้น สํานักงาน ก.ล.ต. จึงกําหนดหลักเกณฑ์ในการขอความเห็นชอบและการให้ความเห็นชอบบุคคลที่เป็นหรือจะเป็นผู้ถือหุ้นรายใหญ่ของผู้ประกอบธุรกิจสัญญาซื้อขายล่วงหน้าไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแนวปฏิบัติในการขอความเห็นชอบและการให้ความเห็นชอบบุคคลที่เป็นหรือจะเป็นผู้ถือหุ้นรายใหญ่ของผู้ประกอบธุรกิจสัญญาซื้อขายล่วงหน้า พ.ศ. 2550 ลงวันที่ 12 พฤศจิกายน พ.ศ. 2550 ข้อ ๒ ในประกาศนี้ "ผู้ประกอบธุรกิจสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้า "ผู้ถือหุ้นรายใหญ่" หมายความว่า บุคคลที่ถือหุ้นหรือรับประโยชน์จากหุ้นเกินกว่าร้อยละสิบของจํานวนหุ้นที่มีสิทธิออกเสียงทั้งหมดของผู้ประกอบธุรกิจสัญญาข้อ ๓ ในการขอรับความเห็นชอบและการให้ความเห็นชอบบุคคลที่เป็นหรือจะเป็นผู้ถือหุ้นรายใหญ่ของผู้ประกอบธุรกิจสัญญา สํานักงาน ก.ล.ต. กําหนดแนวปฏิบัติไว้ดังนี้ (1) กรณีอื่นนอกจากที่กําหนดใน (2) ให้ผู้ประกอบธุรกิจสัญญายื่นคําขอรับความเห็นชอบต่อสํานักงาน ก.ล.ต. พร้อมเอกสารหลักฐานประกอบคําขอตามแบบและวิธีการที่สํานักงาน ก.ล.ต. จัดไว้ในระบบงานอิเล็กทรอนิกส์ของสํานักงาน ก.ล.ต. ภายในกําหนดเวลาดังนี้(ก) กรณีที่การเป็นผู้ถือหุ้นรายใหญ่ของบุคคลดังกล่าวจะเกิดขึ้นเนื่องจากผู้ประกอบธุรกิจสัญญามีการเพิ่มทุน ให้ผู้ประกอบธุรกิจสัญญายื่นคําขอรับความเห็นชอบก่อนวันที่ผู้ประกอบธุรกิจสัญญาจะขายหุ้นเพิ่มทุนอันเป็นผลให้บุคคลนั้นเป็นผู้ถือหุ้นรายใหญ่(ข) กรณีอื่นนอกจาก (ก) ให้ผู้ประกอบธุรกิจสัญญายื่นคําขอรับความเห็นชอบภายในสิบสี่วันนับแต่วันที่ผู้ประกอบธุรกิจสัญญารู้หรือมีเหตุอันควรรู้ว่ามีบุคคลเป็นผู้ถือหุ้นรายใหญ่โดยยังไม่ได้รับความเห็นชอบจากสํานักงาน ก.ล.ต.(2) กรณีที่ผู้ประกอบธุรกิจสัญญาเป็นสถาบันการเงินที่อยู่ภายใต้การกํากับดูแลของหน่วยงานของรัฐแห่งอื่นอยู่แล้วก่อนได้รับใบอนุญาตประกอบธุรกิจสัญญาซื้อขายล่วงหน้าให้ผู้ประกอบธุรกิจสัญญาตรวจสอบลักษณะของบุคคลที่เป็นหรือจะเป็นผู้ถือหุ้นรายใหญ่ หรือกรรมการ ผู้จัดการ หรือหุ้นส่วนในกรณีที่บุคคลนั้นเป็นนิติบุคคล โดยให้ดําเนินการดังกล่าวภายในกําหนดเวลาที่กําหนดใน (1)(ก) หรือ (ข) แล้วแต่กรณี หากบุคคลดังกล่าวไม่มีลักษณะต้องห้ามตามที่กําหนดไว้ในมาตรา 25 วรรคสอง และประกาศคณะกรรมการกํากับตลาดทุนว่าด้วยลักษณะต้องห้ามของผู้ถือหุ้นรายใหญ่ของผู้ประกอบธุรกิจสัญญา ให้ถือว่าสํานักงาน ก.ล.ต. ให้ความเห็นชอบบุคคลดังกล่าวเป็นผู้ถือหุ้นรายใหญ่ของผู้ประกอบธุรกิจสัญญาข้อ ๔ สํานักงาน ก.ล.ต. จะพิจารณาคําขอรับความเห็นชอบบุคคลที่เป็นหรือจะเป็นผู้ถือหุ้นรายใหญ่ตามข้อ 3(1) ภายในสามสิบวันนับแต่วันที่สํานักงาน ก.ล.ต. ได้รับคําขอรับความเห็นชอบพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๕ ผู้ประกอบธุรกิจสัญญาใดมีผู้ถือหุ้นรายใหญ่ กรรมการ ผู้จัดการ หรือหุ้นส่วนในกรณีที่ผู้ถือหุ้นรายใหญ่เป็นนิติบุคคล ที่มีลักษณะต้องห้ามตามมาตรา 25 วรรคสอง หรือตามที่กําหนดในประกาศคณะกรรมการกํากับตลาดทุนว่าด้วยลักษณะต้องห้ามของผู้ถือหุ้นรายใหญ่ของผู้ประกอบธุรกิจสัญญา ให้ผู้ประกอบธุรกิจสัญญานั้นรายงานข้อเท็จจริงดังกล่าวเป็นหนังสือต่อสํานักงาน ก.ล.ต. ภายในสิบสี่วันนับแต่วันที่รู้หรือมีเหตุอันควรรู้ถึงลักษณะต้องห้ามของผู้ถือหุ้นรายใหญ่นั้น ข้อ ๖ ประกาศนี้ให้ใช้บังคับตั้งแต่วันที่ 20 กรกฎาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 10 กรกฎาคม พ.ศ. 2558 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์